**Мотивационно писмо**

Мария Петкова
ул. Житница 1, кв. Житен, София
0895 456 400
mariya\_n@abv.bg

 София

 Дата 24.01.20..... г.

**Уважаеми г-не / г-жо,**

Чрез това писмо бих искала да кандидатствам по обявата за длъжността „Складов работник” в склада Ви в кв. „Надежда” – 4 часа смяна, публикувана в сайта на Вашара фирма.

Бих искала да започна работа при Вас, защото знам, че компанията има коректно отношение и предлага добри условия на труд на своите работници и служители. В момента изучавам специалност „Биотехнология” в Минно-геоложкия университет „Св. Иван Рилски” в София и проявявам сериозен професионален интерес да се развивам в тази сфера. Интересувам се от работа на половин работен ден.

Смятам, че съм подходящ кандидат за тази работна позиция, защото имам дългогодишен опит в големи фирми с голям екип, където често се е налагало да използвам уменията си на добър организатор, координатор и администратор, а така също бързо и адекватно да решавам възникнали проблеми. Имам добри технически и езикови компетенции.

 На база предишен трудов опит съм придобила много знания, работя бързо, усърдно и с желание, като се старая да изпълнявам стриктно поставените задачи в срок. Умея да работя добре в екип и с клиенти, като проявявам отговорност към крайните резултати от дейността ми.

Ще Ви бъда благодарна, ако разгледате моята кандидатура и ще се радвам на възможността да обсъдим опита ми и плановете ми за развитие на лична среща.

Предварително благодаря за отделеното време за разглеждането на моята кандидатура!

С уважение,

Мария Петкова

Приложение: Автобиография